જે રીતે રાજકારણી સત્તાધીશો ક્રિકેટરને પોતાના બાપના નાણાં હોય તે રીતે ઈનામો જાહેર કર્યા કરતા હતા ત્યારે જ મને વિચાર આવેલો કે આ દેશમાં એવું કોઈ નહિ હોય કે જે આવી બેજવાબદારી ભરી અને બેઈમાની ભરી ચેષ્ટાને દેશની સર્વોચ્ચ અદાલતામાં જન હિતની અરજી કરી પડકારે ? મને આપને જણાવતા આનંદ થાય છે કે કોઈક તો માઈનો લાલ નિકળ્યો અને આ ચેષ્ટાને સર્વોચ્ચ અદાલતમાં પડકારવામાં આવી છે તેવા સમાચાર આજના ગુજરાત સમાચારે પ્રસિધ્ધ કર્યા છે. ચંડીગઢના ઓલ ઈંડીયા ફોરમ ફોર રીકન્સીલીએશન નામની એનજીઓએ જાહેર હિતની અરજી કરી છે અને આ રીતે અપાતી જંગી રકમનો ઉપયોગ વિકાસ કાર્યો માટે થવો જોઈએ તેવી રજૂઆત કરી છે. અલબત્ત આ અરજીનો ચુકાદો તો જે આવે તે પણ આવી જાગૃકતા આવી રહી છે તે જાણી થોડો આનંદ જરૂર થાયા છે અને આપને પણ થશે તેમ ધારું છું.ચાલો આવજો !